Omar al-Bashir , fyrrverandi forseti Súdans , var í dag dæmdur í tveggja ára gæsluvarðhald . Bashir var dæmdur fyrir spillingu á grundvelli milljóna dollara sem hann fékk frá Sádi-Arabíu en hann mun ekki fara í fangelsi heldur sitja inni í betrunarmiðstöð . Það er vegna aldurs Bashirs , sem er 75 ára gamall . Súdönsk lög koma í veg fyrir að fólki sem er orðið eldra en 70 ára sé kastað í steininn . Fleiri kærur beinast að Bashir en þær tengjast valdaráninu árið 1989 sem færði honum völd yfir Súdan , þjóðarmorðum og morðum á mótmælendum sem hann er sagður hafa fyrirskipað fyrr á þessu ári , áður en honum var steypt af stóli í apríl síðastliðnum . Bashir kom fyrir dóminn í búri íklæddur hefðbundnum hvítum jalabiya-kufli með túrban um höfuð sér . Meðan á réttarhöldunum stóð kölluðu stuðningsmenn Bashirs að réttarhöldin væru pólitísk . Þeim var skipað að yfirgefa dómsalinn en héldu mótmælunum áfram fyrir utan dómshúsið . Stuðningsmenn Bashirs halda á mynd af fyrrum leiðtoga sínum . Þeir mótmæltu dómnum ásamt fleiri stuðningsmönnum Bashirs . AFP Bashir hefði mest getað fengið tíu ára fangelsisdóm . Auk tveggja ára dómsins var honum gert að greiða 6,9 milljónir evra , 351.770 dali og 5,7 milljónir súdanskra punda , en fjárhæðirnar fundust allar á heimili hans . Samsvara þær samanlagt rúmum milljarði íslenskra króna . Að sögn lögmanna Bashirs verður dómnum áfrýjað .